Ραβανί με ινδοκάρυδο
Ενα εύκολο, αφράτο και αρωματικό σιμιγδαλένιο γλυκό, απλά ακαταμάχητο!
6 αυγά, 150 γρ. σιμιγδάλι χονδρό, 80 γρ. αλεύρι μαλακό, 140 γρ. ζάχαρη, 50 γρ. ινδοκάρυδο + 100 γρ. επιπλέον για το πασπάλισμα, ξύσμα από 1 ακέρωτο λεμόνι, λίγο βούτυρο για το άλειμμα του σκεύους, 300 γρ. ζάχαρη, 300 γρ. νερό, 200 ml λικέρ αμυγδάλου (ή άλλο της αρεσκείας σας)
Για το ραβανί με ινδοκάρυδο, προθερμαίνουμε το φούρνο στους 170° C.Χτυπάμε τα αυγά με τη ζάχαρη στο μίξερ μέχρι να αφρατέψουν και να ασπρίσουν. Ρίχνουμε το σιμιγδάλι, το αλεύρι, τα 50 γρ. ινδοκάρυδου και το ξύσμα λεμονιού και ανακατεύουμε μέχρι να αναμειχθούν. Βουτυρώνουμε το ταψί, αδειάζουμε τη ζύμη και τη στρώνουμε ομοιόμορφα. Ψήνουμε για περίπου 30-40 λεπτά, μέχρι να φουσκώσει το ραβανί και να χρυσίσει στην επιφάνεια.Βράζουμε το νερό με τη ζάχαρη σε δυνατή φωτιά, για 3 λεπτά, (από το σημείο βρασμού). Αποσύρουμε από τη φωτιά, προσθέτουμε το λικέρ και περιχύνουμε το ζεστό ραβανί. Αφήνουμε περίπου 30 λεπτά να απορροφήσει το γλυκό το αρωματικό σιρόπι. Πασπαλίζουμε το ραβανί με ινδοκάρυδο, κόβουμε σε κομμάτια και σερβίρουμε.
Αλεύρι (ζύμες),Αυγά,Λεμόνι,Χορτοφαγικά